CELEX: C2005/115/67
Language: sl
Date: 2005-05-14 00:00:00
Title: Zadeva T-127/05: Tožba Lootus Teine Osaühing proti Svetu Evropske unije, vložena dne 24. marca 2005

14.5.2005   
            
            
               SL
            
            
               Uradni list Evropske unije
            
            
               C 115/38
            
         Tožba Lootus Teine Osaühing proti Svetu Evropske unije, vložena dne 24. marca 2005
   (Zadeva T-127/05)
   (2005/C 115/67)
   Jezik postopka: angleščina
   Lootus Teine Osaühing, s sedežem v Tartuju (Estonija), ki ga zastopata T. Sild in K. Martin, je dne 24. marca 2005 na Sodišču prve stopnje Evropskih skupnosti vložil tožbo proti Svetu Evropske unije.
   Tožeča stranka Sodišču prve stopnje predlaga, naj:
   
               —
            
            
               razglasi za nično Prilogo Uredbe Sveta (ES) št. 2269/2004 z dne 20. decembra 2004 o spremembah Uredbe (ES) št. 2340/2002 in 2347/2002 o možnostih ribolova globokomorskega staleža rib za nove države članice, ki so pristopile v letu 2004 (1), v zvezi z možnostmi ribolova, dodeljenimi Estoniji;
            
         
               —
            
            
               razglasi za nično Prilogo Uredbe Sveta (ES) št. 2270/2004 (2) z dne 22. decembra 2004 o določitvi ribolovnih možnosti za ribiška plovila Skupnosti za določene staleže globokomorskih rib za leti 2005 in 2006, v zvezi z možnostmi ribolova, dodeljenimi Estoniji;
            
         
               —
            
            
               toženi stranki naloži plačilo stroškov.
            
         Tožbeni razlogi in bistvene trditve
   Tožeča stranka je estonska družba za ribolov, ki izvaja globokomorsko ribarjenje na območju Konvencije o ribištvu Severovzhodnega Atlantika. Estonija je bila podpisnica te konvencije pred pristopom k Evropski uniji. Člen 6(9) Akta o pristopu Estonije in drugih novih držav članic k Evropski uniji (3) zagotavlja, da bo od datuma pristopa naprej, sporazume o ribištvu, ki so jih sklenile nove članice, upravljala Skupnost, in da bodo pravice in obveznosti, ki izvirajo za nove države članice iz teh sporazumov, ostale nespremenjene v obdobju, v katerem se določbe teh sporazumov prehodno ohranjajo. V tem okviru so bili izdani sporni ukrepi, ki Estoniji dodeljujejo možnosti ribolova, izražene v metričnih tonah dovoljenega ulova nekaterih staležev v 2004, 2005 in 2006.
   Po mnenju tožeče stranke te dodelitve predstavljajo le del tistega, kar je Estonija zakonito ulovila pred pristopom. Na tej podlagi tožeča stranka trdi, da so sporni ukrepi kršili tako člen 6(9) Akta o pristopu, kakor tudi načelo sorazmernosti in morajo biti zato razglašeni za nične.
   
      (1)  UL L 396, 31.12.2004.
   
      (2)  UL L 396, 31.12.2004.
   
      (3)  UL L 236, 23.9.2003.